Øyevitne (miniserie)

Øyevitne er en norsk thriller- og dramaserie i seks episoder som gikk på NRK i 2014. Serien er produsert av Elisabeth Tangen med manuskript og regi av Jarl Emsell Larsen.

Hovedhandlingen i serien går for seg i Mysen i Østfold, hvor de to hemmelig forelskede tenåringene Philip og Henning ufrivillig blir vitne til en skyteepisode hvor fire mennesker blir likvidert i et sandtak utenfor byen. Av redsel for at deres hemmelighet skal bli avslørt, gir de hverandre et løfte om å ikke fortelle noen om det de har sett. Philips fostermor, Helen Sikkeland, er lensmann og får ansvar for å etterforske drapene, som etterhvert viser seg å ha forgreininger til kriminelle miljøer.

Fotograf Lars Vestergaard vant Gullrutens fagpris 2015 for beste foto - drama.

Seriens hovedrolleinnehaver Anneke von der Lippe ble nominert til og vant International Emmy Awards - best perfomance by an actress 2015 for rollen som lensmann Helen Sikkeland.

Øyevitne ( "Eyewitness" ) ble utgitt på DVD i Storbritannia i 2015 og i 2016 ble serien solgt til NBC Universal ( distribusjon USA network ) for remake i USA.  Showrunner for "Eyewitness" i USA er Adi Hasak, ( "Shades of Blue" 2016.)

Serieskaper Jarl Emsell Larsen er med som excecutive producer på Eyewitness, som er i preproduksjon i USA våren 2016.

Serien hadde oppstart på Sveriges Television den 24. november 2014 med navnet Ögonvittnet,NRK TV: Øyevitne, programinformasjon. Besøkt 4. november 2014.SVT, Ögonvittnet. Besøkt 17. november 2014. og den 19. mai 2015 på den finske kanalen Yle Fem med navnet Todistaja og Ögonvittnet.Areena TV YLE, Todistaja. Besøkt 22. mai 2015.  Foruten Norden er Øyevitne solgt til Tyskland(ARD), Frankrike/Tyskland (ARTE) og Beneluxlandene.

Musikken er komponert av Bent Åserud og Geir Bøhren og temasangen Saviour Unknown er et samarbeid med vokalist og tekstforfatter Shaun Bartlett (artist).

 Skuespillere 
Noen av skuespillerne i Øyevitne:IMDb, Øyevitne. Besøkt 4. november 2014.
 Axel Bøyum som Philip
 Odin Waage som Henning
 Anneke von der Lippe som Helen Sikkeland
 Bjørn Skagestad som Svend
 Yngvild Støen Grotmol som Camilla
 Per Kjerstad som Ronny Berg Larsen
 Fridtjov Såheim som Runar
 Tobias Santelmann som Lars
 Frank Kjosås som Raymond
 Kim Sørensen som Olle
 Espen Reboli Bjerke som Geir Tangen
 Mariann Hole som Siri
 Ingjerd Egeberg som Elisabeth
 Reidar Sørensen som President Sixers
 Yngve Berven som André
 Anderz Eide som Riseth
 Åsmund Brede Eike som Christer
 Elyas Mohammed som Kenneth
 Mahmut Suvakci som Hamit Milonkovic
 Tone Beate Mostraum som Guro
 Tehilla Blad som Zana
 Duc Paul Mai-The som Erik Tømte

 Referanser 

 Eksterne lenker 


Kategori:Norske thrillerserier
Kategori:Norske dramaserier
Kategori:Norske TV-produksjoner fra 2010-årene
Kategori:TV-produksjoner på NRK
Kategori:Norske miniserier
Kategori:TV-program med vinnere av Gullrutens fagpris